Rådets forordning (EF) nr. 829/2004

af 26. april 2004

om indgåelse af aftalen i form af brevveksling om midlertidig anvendelse af ændringerne til protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, for perioden 16. juni 2001-15. juni 2006, og i afgørelse 2001/179/EF om fastsættelse af de nærmere regler for tildeling af støtte til Guinea-Bissau på fiskeriområdet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2 og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) I henhold til aftalen mellem Republikken Guinea-Bissaus regering og Det Europæiske Økonomiske Fællesskab om fiskeri ud for Guinea-Bissaus kyst(2) ("fiskeriaftalen") har de to parter afholdt et møde i den blandede kommission, som er nedsat i henhold til aftalens artikel 11. Formålet med dette møde var at gennemgå alle aspekter i forbindelse med gennemførelsen af protokollen om fastsættelse af de fiskerimuligheder og den finansielle modydelse, der er omhandlet i fiskeriaftalen, for perioden 16. juni 2001-15. juni 2006(3) samt afgørelse 2001/179/EF(4) for at afgøre, hvilke ændringer eller tilføjelser der var nødvendige.

(2) Efter dette møde blev der den 20. maj 2003 undertegnet en aftale i form af brevveksling, hvori de tekniske ændringer fastsættes, og det fastsættes, hvilke ændringer der skal ske af fiskerimulighederne og den finansielle modydelse, der er fastsat i fiskeriaftalen og afgørelse 2001/179/EF.

(3) Fiskerimulighederne bør fordeles mellem medlemsstaterne på grundlag af den traditionelle fordeling af de fiskerimuligheder, fiskeriaftalen giver.

(4) Det er i Fællesskabets interesse at godkende denne aftale i form af brevveksling -

UDSTEDT FØLGENDE FORORDNING:

Artikel 1

Aftalen i form af brevveksling om midlertidig anvendelse af ændringerne til protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, for perioden 16. juni 2001 - 15. juni 2006 og i afgørelse 2001/179/EF om fastsættelse af de nærmere regler for tildeling af støtte til Guinea-Bissau på fiskeriområdet godkendes på Fællesskabets vegne.

Teksten til aftalen i form af brevveksling er knyttet til denne forordning.

Artikel 2

1. De fiskerimuligheder, der er fastsat i fiskeriaftalen, fordeles mellem medlemsstaterne således:

a) rejer:

>TABELPOSITION>

b) fisk/blæksprutter:

>TABELPOSITION>

c) notfartøjer til tunfiskeri:

>TABELPOSITION>

d) stangfiskerfartøjer og langlinefartøjer med flydeline:

>TABELPOSITION>

2. Hvis de i protokollen fastsatte fiskerimuligheder ikke opbruges med licensansøgningerne fra de i stk. 1 nævnte medlemsstater, kan Kommissionen tage licensansøgninger fra andre medlemsstater i betragtning.

Artikel 3

Medlemsstater, hvis fartøjer fisker under fiskeriaftalen, skal meddele Kommissionen, hvor store mængder af hver bestand deres fartøjer fanger i Guinea-Bissaus fiskerizone, jf. de nærmere bestemmelser i Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav(5).

Artikel 4

Formanden for Rådet bemyndiges til at udpege den eller de personer, der er beføjet til at undertegne aftalen i form af brevveksling med bindende virkning for Fællesskabet.

Artikel 5

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 26. april 2004.

På Rådets vegne

J. Walsh

Formand

(1) Udtalelse af 1.4.2004 (endnu ikke offentliggjort i EUT).

(2) EFT L 226 af 29.8.1980, s. 33.

(3) EFT L 19 af 22.1.2002, s. 35.

(4) EFT L 66 af 8.3.2001, s. 33.

(5) EFT L 73 af 15.3.2001, s. 8.